Vishoekstrand weer oop; deel van Gordonsbaai-strand gesluitArgieffoto van Gordonsbaai bloot ter illustrasie. (Foto: Unsplash) Die gedeelte van Vishoekstrand wat tydelik gesluit was, is weer heropen terwyl ŉ gedeelte van die strand by Gordonsbaai intussen tot verdere kennisgewing gesluit is. ŉ Gedeelte van die strand by Gordonsbaai, tussen die wandelpad en die gebied voor Spur, is intussen weens rioolstorting tydelik gesluit. Die tydelike sluiting is te wyte aan ’n riooloorloop in die gebied wat verband hou met ’n rioolpompstasie wat buite werking is omdat onvanpaste materiaal in die rioolnetwerk gegooi is. Die pompe word gediens en versagtingsmaatreëls is intussen ingestel om die rioolwerke in stand te hou. Volgens die Stad Kaapstad is verskeie departemente ontbied om op hierdie voorval te reageer. Daar word daagliks watermonsters geneem vir watergehaltetoetsing tot tyd en wyl die vlakke binne die minimum vereiste vir ontspanningsaktiwiteite is. Die publiek word intussen aangeraai om tot verdere kennisgewing kontak met die water te vermy. Dit is ’n voorsorgmaatreël aangesien kontak met die water potensiële gastro-intestinale probleme kan veroorsaak en daarom doen enige persoon wat die water binnegaan, dit op eie risiko. Gesondheidswaarskuwingsborde is opgerig wat die publiek dienooreenkomstig inlig.